**CONTRACT**

**de furnizare mobilier și materiale didactice ale aterierelor electrice aferent obiectivului cu titlul “Dotarea cu mobilier, materiale didactice și echipamente digitale a unităților de învățământ preuniversitar din județul Ialomița”**

 **Nr.\_\_\_\_\_\_\_\_\_/2024 - \_\_\_ din \_\_\_\_\_\_.2024**

**1. Preambul:**

Prezentul contract de achiziție publică s-a încheiat în temeiulLegii nr. 98/2016 privind achizițiile publice, cu modificările și completările ulterioare, și a H.G. nr. 395/2016 pentru aprobarea Normelor metodolgice de aplicare a prevederilor referitoare la atribuirea contractului de achiziţie publică/acordului-cadru din Legea nr.98/2016 privind achizițiile publice

**Între:**

**JUDEŢUL IALOMIŢA**, persoană juridică de drept public cu sediul în Municipiul Slobozia, Piaţa Revoluţiei, nr.1, județul Ialomiţa, telefon nr. +40 243.230.200; +40 243.230.201, fax nr. +40 243.230.250; +40 243.232.100; cod fiscal 4231776, Coduri IBAN \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_  deschise  la Trezoreria Municipiului Slobozia , cod poştal 920032, e-mail: cji@cicnet.ro, reprezentat prin domnul **MARIAN PAVEL, Preşedinte al Consiliului Judeţean Ialomiţa**, în calitate de **ACHIZITOR** pe de o parte,

**şi**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**cu sediul în \_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_, nr. \_\_\_, bl.\_\_\_\_, ap.\_\_\_, cod poștal \_\_\_\_\_\_, Județ/Sector\_\_\_\_\_\_\_, telefon: \_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_, e-mail:\_\_\_\_\_\_\_\_\_\_\_\_, înregistrată la Registrul Comerțului sub nr. \_\_\_\_\_\_\_\_\_\_\_, CUI\_\_\_\_\_\_\_\_\_\_\_, cont nr.\_\_\_\_\_\_\_\_\_\_\_\_, deschis la\_\_\_\_\_\_\_\_\_\_\_\_\_**,** reprezentată prin domnul **\_\_\_\_\_\_\_\_\_\_\_\_\_\_,** administrator/director general/împuternicit**,** în calitate de **FURNIZOR.**

2. **Definiţii**

2.1. - În prezentul contract următorii termeni vor fi interpretaţi astfel:

**a) Contract** – prezentul contract şi toate anexele sale;

**b) Achizitor şi Furnizor** – părţile contractante, aşa cum sunt acestea numite în prezentul contract;

**c) Preţul contractului** – preţul plătibil Furnizorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract şi pentru produsele efectiv acceptate ca fiind corespunzătoare;

**d) Produse** – mobilier, materiale didactice și echipamente digitale cuprinse în anexa/anexele la prezentul contract, pe care Furnizorul se obligă, prin contract, să le furnizeze Achizitorului și să le monteze;

**e) Servicii** – servicii aferente livrarii produselor, respectiv actitivati legate de furnizarea produselor, cum ar fi transportul, asigurarea, montarea/instalarea, punerea în funcțiune, asistența tehnică în perioada de garanție, și orice asemenea obligații care revin Furnizorului conform garanției comerciale a produselor și a prezentului contract;

**f) Origine** - locul unde produsele au fost realizate, fabricate. Produsele sunt fabricate atunci cand prin procesul de fabricare, prelucarea sau asamblare majoră și esențiala a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naționalitatea Furnizorului;

**g) Destinație finală**– locul unde Furnizorul are obligatia de a furniza și monta produsele;

**h) Forţa majoră** – (art.1351 Cod Civil, alin.2) un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, greve, incendii, inundaţii sau orice alte catastrofe naturale, restricţii apărute ca urmare a unei carantine, embargou, greva, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**i) Conflictul de interese** – orice eveniment influenţând capacitatea Furnizorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor Achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Furnizorului. Aceste restricţii sunt de asemenea aplicabile oricăror subcontractanţi şi salariaţi acţionând sub autoritatea şi controlul Furnizorului;

**j) Prejudiciu** – valoarea stabilită de beneficiar direct ca sancţiune/penalitate pentru neexecutarea sau executarea necorespunzătoare a obligaţiilor asumate prin contract de către Furnizor;

**k) daune-interese** - consecinţa directă şi necesară a neexecutării fără justificare sau, dup caz, culpabile a obligaţiei asumate prin contract de către Furnizor, şi are ca obiect suma de bani ce reprezintă echivalentul prejudiciului suferit de Achizitor;

**l) Act adiţional** – document convenit între părţi prin care se pot modifica termenii şi condiţiile contractului de furnizare, în condițiile legii;

**m) Garanţia de bună execuţie** – anexă la contract, garanţia care se constituie de către Furnizor în scopul asigurării Achizitorului de îndeplinirea cantitativă, calitativă şi în perioada convenită a contractului. Garanţia de bună execuţie se prezintă în termen de cel mult 5 zile lucrătoare de la data semnării contractului sau la solicitarea motivată a furnizorului în termen de 15 zile de la semnarea contractului;

**n) operator de program** – Unitatea Executivă pentru Finanțarea Învățământului Superior, a Cercetării, Dezvoltării și Inovării (UEFISCDI) în numele și pentru Ministerul Educației (PNRR)

**o) contract de finanțare** - contractul încheiat între Unitatea Executivă pentru Finanțarea Învățământului Superior, a Cercetării, Dezvoltării și Inovării (UEFISCDI) în numele și pentru Ministerul Educației și Unitatea Administrativ Teritorială – Județul Ialomița;

**p) formular de ofertă** - actul juridic prin care operatorul economic își manifestă voinţa de a se angaja din punct de vedere juridic într-un contract de achiziţie publică; oferta cuprinde propunerea financiară și propunerea tehnică;

 **q) caiet de sarcini** – conţin în mod obligatoriu specificaţii tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante. Specificaţiile tehnice definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanţă, cerinţe privind impactul asupra mediului înconjurător, siguranţa în exploatare, dimensiuni, terminologie, simboluri, teste și metode de testare, ambalare, etichetare, marcare si instrucţiuni de utilizare a produsului, tehnologii si metode de producţie, precum și sisteme de asigurare a calităţii și condiţii pentru certificarea conformităţii cu standarde relevante sau altele asemenea;

**r) propunerea tehnică** – parte a ofertei elaborată pe baza cerinţelor din caietul de sarcini sau, după caz, din documentaţia descriptivă;

**s) propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare si comerciale corespunzătoare satisfacerii cerinţelor solicitate prin documentaţia de atribuire;

**t) durata contractului** – limitele de timp în care contractul produce efecte juridice (de la data încheierii până la recepţia finală);

**u) data încheierii contractului** - data ultimei semnături menționată în contract;

**v) obiectul contractului** - executarea și finalizarea serviciilor definite în caietul de sarcini;

**x)** **Zi** – zi calendaristică; **an** - 365 de zile; **lună** – lună calendaristică.

3. **Interpretare**

**3.1**Interpretarea clauzelor din prezentul contract se va realiza în conformitate cu regulile menționate

art. 1266 - 1269 din Codul civil și, dacă este cazul, cu cele cuprinse în alte actele normative care reglementează modul de interpretare a contractelor de achiziție publică.

3.2. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.3. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

 **4. Obiectul contractului**

**4.1.** Furnizorul se obligă să furnizeze, instaleze, asambleze, monteze și să livreze la locațiile indicate de achizitor în perioada convenită și în conformitate cu prevederile caietului de sarcini și obligațiilor asumate prin prezentul contract, **mobilierul și materiale didactice ale atelierelor electrice pentru obiectivul cu titlul „Doatrea cu mobilier, materiale didactice și echipamente digitale a unităților de învățământ preuniversitar din județul Ialomița”**, finanțat prin Planul Național de Redresare și Reziliență al României (PNRR) – Componenta 15:Educație, Investiția I13, I14, I9, I11 – Dotarea cu mobilier, materiale didactice și echipamente digitale a unităților de înățământ preuniversitar și a unităților conexe”.

5. **Preţul contractului**

5.1. Preţul convenit pentru îndeplinirea contractului, plătibil furnizorului de către achizitor, conform formularului de ofertă, este de **\_\_\_\_\_\_ lei,** la care se adaugă T.V.A. în sumă de \_\_\_\_\_\_ **lei** calculată în condiţiile legii, prețul total fiind de \_\_\_\_\_\_\_ lei.

**5.2.** Valoarea contractului fără TVA, prevăzută la art. 5.1. va sta la baza calculului penalităților de întârziere, respectiv a daunelor interese, prevăzute la art. 14.1., 14.2. respectiv 15.5. din prezentul contract.

**6. Durata contractului**

### 6.1. Contractul intră în vigoare la data semnării de către părți și produce efecte pe toată perioada de implementare a proiectului, respectiv 6 luni de la semnarea contractului, cât și în perioada de garanție acordată produselor și în perioada de post garanție.

6.2. În cazul în care perioada de implementare a proiectului se va prelungi, contractul se va prelungi pentru aceeași perioadă, prin încheierea unui act adițional, fără alte costuri suplimentare.

**6.3**. Prezentul contract încetează să producă efecte la data executării tuturor obligaţiilor asumate prin prezentul contract.

**7. Executarea contractului**

**7.1.** Furnizarea produselor începe după primirea ordinului de începere a executării contractului şi constituirea garanţiei de bună execuţie. Ordinul de începere nu poate fi emis decât după constituirea garanției de bună execuție.

7.2. Termenul de livrare (inclusiv asamblare și montare) a produselor este de **\_\_\_\_\_\_** de la data emiterii ordinului de începere. Nerespectarea termenului asumat prin ofertă conduce la rezilierea de drept a contractului.

**8. Documentele contractului**

**8.1.** Documentele contractului sunt:

a) caietul de sarcini, inclusiv anexele aferente acestuia unde sunt detaliate cantitățile de produce de tipuri și categorii, precum și locațiile de livrare a acestora;

b) oferta, respectiv propunerea tehnică şi propunerea financiară, inclusiv clarificările din perioada de evaluare;

c) garanţia de bună execuţie;

d) Ghidul solicitantului;

e) contractul de finanțare nr. 223DOT/26.07.2023, inclusiv anexele aferente;

f) Angajamentul ferm de susținere din partea unui terț, dacă este cazul;

g) Acordul de asociere, dacă este cazul;

**8.2.** În cazul în care pe parcursul executării contractului de achiziţie publică se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

**9.** **Obligaţiile achizitorului**

9.1. Achizitorul se obligă să plătească preţul către Furnizor pe baza facturii și a procesului verbal de recepţie, fără obiecțiuni.

**9.2.** Achizitorul transmite Furnizorului ordinul de începere a executării prezentului contract așa cum sunt prevăzute în caietul de sarcini şi propunerea tehnică după prezentarea dovezii constituirii garanţiei de bună execuţie, astfel încât serviciile să fie prestate în termenul prevăzut la clauza 7.2 .

**9.3** Achizitorul va desemna o persoană de contact care va ține legătura cu reprezentantul din partea Furnizorului în vedererea derulării contractului în bune condiții.

**9.4.** Achizitorul monitorizează desfăşurarea activităţilor prevăzute în propunerea tehnică şi caietul de sarcini.

9.5. Achizitorul se obligă să recepţioneze, potrivit clauzei 15, serviciile prestate (furnizare și montare /asamblare produse) în termenul convenit.

**10. Obligaţiile furnizorului**

**10.1.** Furnizorul se obligă să furnizeze produsele pentru obiectivul de investiții **“Dotarea cu mobilier, materiale didactice și echipamente digitale a unităților de învățământ preuniversitar din județul Ialomița”**, la standardele si/sau performantele prezentate în caietul de sarcini şi propunerea tehnică (inclusiv anexele sale) produse care să respecte întocmai specificaţiile tehnice, funcţionalităţile şi cerinţele de performanţă prezentate detaliat în caietul de sarcini şi propunerea tehnică, părţi integrante ale prezentului contract. Furnizorul se obligă să furnizeze toate produsele menţionate în propunerea tehnică din cadrul ofertei, cu respectarea termenelor contractuale.

**10.2** Furnizorul va desemna o persoană de contact care va ține legătura cu reprezentantul din partea Achizitorului în vedererea derulării contractului în bune condiții.

**10.3.1** Furnizorul se obligă să livreze (inclusiv instalareze, asambleze, monteze) produsele în termenul maximal prevăzut la clauza 7.2. Asamblarea/preasamblarea produselor se va realiza în atelierul său/la locul de instalare indicat de achizitor și va efectua orice altă configurație considerate a fi necesară pentru a asigura funcționarea corectă a produselor. Furnizorul este responsabil pentru livrarea în termenul agreat al produselor și se consideră că a luat în considerare toate dificultățile pe care ar putea să le întâmpine în acest sens și nu va invoca niciun motiv de întârziere sau costuri suplimentare.

**10.3.2** Furnizorul se asigură că dispune de resursele și logistica necesare transportului, manipulării (încărcare și descărcare) și asamblării, montării și instalării produselor.

**10.3.3.** Furnizorul se obligă să livreze produsele la locul indicat de achizitor în ambalaje, pe care să se poată identifica codul, tipul produsului. Fiecare produs va fi însoțit de toate subansamblele/părțile componente necesare punerii și menținerii în funcțiune.

**10.3.4.** Furnizorul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită sau conform indicațiilor Achizitorului.

**10.3.5.** Ambalajul trebuie prevăzut astfel încât să reziste, fără limitare manipulării accidentale, expunerii la temperaturi extreme, stării și precipitațiilor din timpul transportului și depozităriiîn locuri deschise. În stabilirea mărimii și greutății ambalajului furnizorul va lua în considerare, acolo unde este cazul, distanța față de destinația finală a produselor furnizate și eventuala absență a facilităților de manipulare la punctele de tranzitare.

**10.3.6**. Furnizorul are obligația să preia toate materialele de ambalare, precum și toate materialele necesare protecției coletelor (folii de protecție, cutii etc) după instalarea testarea echipamentelor cu excepția acelor ambalaje care sunt necesare a fi prezentate în vederea acordării garanției, dacă este cazul.

10.4.1. Transportul, manipularea, asamblarea, montarea și instalarea produselor și orice alte activități asociate sunt în sarcina exclusivă a Furnizorului, fără costuri suplimentare.

**10.4.2.** Furnizorul va asigura produsele împotriva pierdeii sau deteriorării intervenite pe parcursul transportului sau în alte situații cauzate de orice factor extern, până la montarea produselor și predarea acestora pe bază de proces verbal.

**10.4.3.** Furnizorul este răspunzator de calitatea produselor furnizate și montate și are obligația de a remedia/înlocui produsele în periada de garanție pe propria cheltuială (inclusiv transportul) subansamblele componentelor sau pieselor defecte ale produselor livrate numai cu componente/piese noi, conform cerințelor caietului de sarcini. Termenul de răspuns al furnizorului pentru remedierea defecțiunilor sesizate este de este de **5 zile lucrătoare** de la momentul înștiințării furnizorului cu privire la apariția acestora.

**10.4.4.** Perioada de garanție a produsului/produselor se extinde cu perioada scurtată de la data întiințării furnizorului și până la data la care produsele au fost repuse în starea de folosință.

**10.4.5** În situația în care furnizorul nu remediază/înlocuiește produsele în termenul prevăzut la clauza 10.4.3 acesta datorează achizitorului penalități care vor fi calculate conform clauzei 14, până la îndeplinirea obligației.

**10.4.6.** Furnizorul se va asigura că toate livrările, montajul, serviciile de garanţie, post garanţie vor fi executate de operatori economici şi personal, autorizaţi conform legislaţiei în vigoare.

**10.5.1.** Furnizorul se obligă să emită factura cu respectarea conditiilor de fond și formă prevazute în prezentul contract și în conformitate cu cerintele Achizitorului.

**10.5.2** Furnizorul emite factură pentru produsele furnizate după recepționarea produselor fără obiecțiuni, conform clauzei 15.

**10.6**. Furnizorul se obligă să despăgubească Achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; si

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către Achizitor si a ofertei inaintate de Furnizor.

**10.7.** Furnizorul este răspunzator de calitatea produselor furnizate, asamblate, instalate și montate pentru obiectivul de investiții „Dotarea cu mobilier, materiale didactice și echipamente digitale a unităților de învățământ preuniversitar din județul Ialomița”,urmând a despăgubi achizitorul pentru orice prejudicii suferite de acesta și/sau pentru orice cheltuieli/despăgubiri pretinse acestuia atunci când acestea nu se datorează conduitei achizitorului.

**10.8.1** Garanție acordată produselor de către furnizor este cea declarată în propunerea tehnică și începe de la data semnării procesului verbal de recepție cantitativă și calitativă a produselor.

**10.8.2** Dacă termenul de garanție oferit de către producător este mai mare decât cel prevăzut în Caietul de sarcini, atunci termenul de garanție acceptat va fi cel al producătorului.

**10.9.** Instalarea, punerea în funcțiune, testarea produselor se va face conform prevederilor caietului de sarcini anexă la prezentul contract.

**10.10.** Furnizorul se obligă să informeze de îndată Achizitorul despre orice eveniment sau circumstanțe ce pot împiedica îndeplinirea la timp și cu eficiență a obiectului contractului;

**10.11.** Furnizorul are obligația să informeze achizitorul, după ce asigură instalarea, montarea și asamblarea produselor aferente fiecărei săli de clasă, cu privire la fiecare unitate de învățământ preuniversitar finalizată.

**11. Codul de conduită**

**11.1.** Furnizorul va acţiona întotdeauna loial şi imparţial şi ca un consilier de încredere pentru Achizitor conform regulilor şi/sau codului de conduită al profesiei sale precum şi cu respectarea confidenţialităţii privind clauzele prezentului contract. Pe perioada executării contractului, Furnizorul se obligă să nu aducă atingere obiceiurilor politice, culturale şi religioase dominante în România, respectând totodată şi drepturile omului.

**11.2.** Plăţile către Furnizor aferente contractului vor constitui singurul venit ori beneficiu ce poate deriva din prezentul contract, şi Furnizorul respectiv, personalul său salariat ori contractat, inclusiv conducerea sa, nu vor accepta nici un comision, discount, alocaţie, plată indirectă sau orice altă formă de retribuţie în legătură cu sau pentru executarea obligaţiilor din prezentul contract.

**11.3** Furnizorul şi personalul său salariat ori contractat de acesta vor respecta confidenţialitatea, pe perioada executării prezentului contract, inclusiv pe perioada oricărei prelungiri a acestuia, precum şi timp 10 ani după încetarea acestuia. În acest sens, cu excepţia cazului în care se obţine acordul scris prealabil al Achizitorului, Furnizorul respectiv personalul său, salariat ori contractat de acesta, incluzând şi conducerea, nu vor comunica timp de 10 ani oricărei alte persoane sau entităţi, care nu este abilitată, nici o informaţie referitoare la prezentul contract sau despre care au luat cunoştinţă în perioada derulării acestuia şi nu vor face publică nici o informaţie referitoare la recomandările primite în cursul sau ca rezultat al derulării lui. Totodată, Furnizorul respectiv personalul său salariat ori contractat de acesta nu vor utiliza în dauna Achizitorului informaţiile ce le-au fost furnizate sau rezultatul studiilor, analizelor, cercetărilor desfăşurate în cursul sau în scopul executării prezentului contract.

**12*.* Conflictul de interese**

**12.1.** În executarea serviciilor, Furnizorul este obligat, conform contractului, să ia toate măsurile necesare pentru evitarea oricărui conflict de interese în cazul experților implicați în activitatea echipei de monitorizare a proiectului, asigurându-se, între altele că experții propuși nu se află în niciuna din situațiile enumerate mai jos:

a) Fac parte din consiliul de administrație/organul de conducere sau de supervizare și/sau dețin părți sociale/acțiuni din capitalul subscris al unui birou/firme care a prezentat ofertă în cadrul procedurilor de achiziție ce fac obiectul contractului.

b) Au orice alt interes, de natură patrimonială sau nepatrimonială în legătură cu achizițiile ce fac obiectul contractului.

**12.2.** Orice conflict de interese apărut în timpul executării prezentului contract trebuie notificat în scris Achizitorului, în termen de 10 zile de la apariţia acestuia.

**12.3.** Furnizorul nu are dreptul de a angaja, în scopul îndeplinirii prezentului contract, persoane fizice sau juridice care au fost implicate în procesul de verificare/evaluare a candidaturilor/ofertelor depuse în cadrul aplicării procedurii de atribuire aferentă acestuia, pe parcursul unei perioade de cel puţin 24 luni de la încheierea contractului, sub sancţiunea nulităţii prezentului contract pentru cauză imorală.

**12.4.** În cazul în care Furnizorul încalcă dipoziţiile art.10.1 şi se demonstrează acest fapt, Achizitorul, fără afectarea dreptului acestuia de a obţine repararea prejudiciului, va putea decide denunţarea unilaterală a contractului.

**13.** **Modalități de plată**

**13.1.**Pentru serviciile prestate, plata datorată de achizitor furnizorului este prețul declarat în propunerea financiară anexă la contract.

* Plăţile se vor face în lei, în contul de trezorerie notificat de Furnizor Achizitorului.
* Facturile vor fi inscripţionate cu următoarele informaţii:
* **Proiect „Dotarea cu mobilier, materiale didactice și echipamente digitale a unităților de învățământ preuniversitar din județul Ialomița – „PNRR 2023 Dotare unități conexe”.**

**13.2.**  Achizitorul va efectua plațile pe baza documentelor justificative prevăzute în caietul de sarcini anexă la prezentul contract:

**13.3.** Achizitorul are obligația de a efectua plata către furnizor în termen de 30 de zile de la primirea facturii. Facturile vor fie emise după verificarea prealabilă și recepționarea serviciilor, fără obiecțiuni, de către achizitor, întocmite conform angajamentului asumat. Acest termen se poate prelungi doar în cazul plăților prin utilizarea mecanismului cererilor de transfer, conform prevederilor contractuale.

**13.4.** Achizitorul are dreptul de a folosi mecanismul cererilor de transfer pentru plățile care urmează a fi efectuate, în condițiile și pe baza documentației justificative stabilite prin ***Contractul de finanțare nr. 223DOT/26.07.2023, art.7 – Transferul sumelor***. În acest caz, termenul de 30 zile convenit se prelungește în mod corespunzător, cu perioada cuprinsă între data depunerii cererii de tranfer la UEFISCDI și data virării sumelor aferente acesteia de către UEFISCDI în conturile achizitorului.

**14.** **Sancţiuni pentru neîndeplinirea culpabilă a obligaţiilor**

**14.1.** Pentru nerespectarea obligaţiilor ce revin Furnizorului, conform prezentului contract, Achizitorul are dreptul de a calcula şi pretinde penalităţi în procent de **0,07 % pe zi** aplicat asupra valorii fără TVA a obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**14.2.** Neefectuarea plăţilor facturilor la termenul precizat poate obliga Achizitorul la plata unor penalităţi în procent de **0,07 % pe zi** aplicat asupra valorii fără TVA a obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

14.3. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune-interese.

14.4. Achizitorul îşi rezervă dreptul de a renunţa oricând la contract, printr-o notificare scrisă, adresată Furnizorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru Furnizor. În acest caz, Furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului (dacă aceasta poate fi cuantificată potrivit ofertei financiare).

14.5. În cazul în care Furnizorul nu-şi onorează, în mod culpabil, obligaţiile asumate prin contract şi ofertă, atunci Achizitorului i se conferă dreptul, dar nu şi obligaţia, de a rezilia de plin drept prezentul contract, prin notificare de reziliere transmisă Furnizorului, precum şi de a pretinde şi obţine de la Furnizor cu titlul de daune interese, contravaloarea prezentului contract, fără TVA. Plata se va efectua în termen de 30 zile de la transmiterea facturii de către Achizitor către Furnizor, orice întârziere faţă de acest termen va da dreptul Achizitorului de a percepe penalităţi de 0,07% pe zi de întârziere până la îndeplinirea efectivă a obligaţiilor. Anterior întreprinderii oricărei măsuri în acest sens, Achizitorul are obligaţia de a notifica acest lucru Furnizorului, acordând un termen de 30 de zile Furnizorului pentru a-şi îndeplini obligaţia de plată.

***Clauze specifice***

15. Recepție și verificări

15.1 Comisia de recepție este compusă din o echipă de recepție stabilită de către reprezentanții achizitorului și beneficiarul final, verificând conformitatea produselor cu condițiilor tehnice impuse de cerințele caietului de sarcini și a contractului de finanțare.

15.2.1 Recepția va cuprinde recepţie cantitativă și calitativă, ceea ce presupune identificarea fizică a produselor, verificarea cantității produselor livrate, verificarea integrității produselor, verificarea documentelor de livrare, verificarea produselor după asamblarea și montarea lor pe poziție.

15.2.2. Recepția cantitativă se realizează după livrarea produselor în cantitatea solicitată la locația indicate de Achizitor.

15.2.3. Recepția calitativă se va realiza după instalarea, punerea în funcțiune și testarea produselor și după caz, după remedirea tuturor deficiențelor.

15.3 Comisia de recepție realizează recepția conform unui grafic stabilit de comun acord între furnizor și achizitor.

15.4. Dacă vreunul dintre produsele inspectate nu corespunde specificaţiilor sau prezintă deprecieri, Achizitorul are dreptul să-l respingă, iar Furnizorul are obligaţia, fără a modifica preţul contractului, de a înlocui produsele refuzate sau de a efectua remedierile necesare (de aducere la conformitate), în termen de 5 zile lucrătoare, cu obligația încadrării recepției în termenul prevăzut la clauza 7.2.

15.5. Prevederile clauzelor 15.1 - 15.5 nu îl vor absolvi pe Furnizor de obligaţia asumării garanţiilor sau de alte obligaţii prevăzute în contract.

16 - Asigurări

16.1 Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare, livrare și montare, în funcţie de termenul de livrare convenit. În caz contrar, Furnizorul are întreaga responsabilitate până la semnarea procesului verbal de recepție fără obiecțiuni.

17. Garanţia de bună execuţie a contractului

17.1. Furnizorul are obligaţia de a constitui garanţia de bună execuţie a contractului în termen de 5 zile lucrătoare de la data semnării contractului. Pentru motive întemeiate furnizorul poate solicita prelungirea termenului, dar nu mai mult de 15 zile de la data semnării contractului, în caz contrar achizitorul are dreptul de a rezilia contractual, cu aplicarea clauzei 14.5.

17.2. Furnizorul se obligă să constituie garanţia de bună execuţie a contractului, în cuantum de 10% din valoarea contractului, fără TVA.

17.3. Garanția de bună execuție se constituie, în conformitate cu prevederile art. 154 alin. (4) din Legea nr. 98/2016, cu modificările și completările ulterioare, și devine anexă la contract.

17.4. Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Furnizorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Furnizorul, precizând totodată obligaţiile care nu au fost respectate.

17.5. Achizitorul va restitui garanţia de bună execuţie în cel mult 14 zile de la îndeplinirea obligaţiilor asumate prin prezentul contract, dacă nu a ridicat până la acea dată pretenţii asupra ei, în conformitate cu prevederile art. 154^2 alin. (1) din Legea nr. 98/2016, cu modificările și completările ulterioare.

17.6. Garanţia de bună execuţie trebuie să fie irevocabilă și necondiționată.

18. Începere, întârzieri prestări servicii

18.1. Furnizorul are obligaţia de a începe prestarea serviciilor (furnizare produse și montare) după primirea ordinului de începere și constituirea garanţiei de bună execuţie.

18.2. Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în contract și sau ordinal de începere, trebuie finalizate în termenul convenit de părţi, termen care se calculează de la data primirii ordinului de începere a contractului.

19. Ajustarea prețului contractului

19.1. Prețul este ferm și nu se ajustează

20. Amendamente

20.1. Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, în situația apariției unor circumstanțe care nu au putut fi prevăzute la semnarea contractului.

20.2 Partea care propune modificarea contractului are obligația de a transmite celeilalte părți propunerea de modificare a contractului, cu respectarea clauzelor prevăzute la art. 27 „Comunicarea între părți”, cu cel puțin 7 zile înainte de data la care se consideră că modificarea ar trebui să producă efecte.

 20.3. Contractul se poate modifica în condițiile art. 221 din Legea nr. 98/2016 privind achizițiile publice, cu modificările și completările ulterioare și în condițiile art. 164 alin. (4) din HG nr. 395/2016 cu modificările și completările ulterioare.

21. Cesiunea

21.1. Nu este permisă cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

22. Forţa majoră

22.1. Forţa majoră se constată de către o autoritate competentă.

22.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5. Dacă forţa majoră acţionează sau se estimează că va acţiona o perioadă mai mare de 30 zile , fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

23. Soluţionarea litigiilor

23.1. Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2. Dacă, după 15 zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la sediul Achizitorului.

24. Încetarea contractului din iniţiativa Achizitorului

24.1. Suplimentar faţă de cauzele de încetare, Achizitorul poate rezilia contractul cu efecte depline (de jure) după acordarea unui preaviz de şapte zile Furnizorului, prin notificare de reziliere, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare:

1. Furnizorul nu execută serviciile în conformitate cu prezentul contract;
2. Furnizorul nu se conformează într-o perioadă de cel mult 7 zile de la data preavizului emis de către Achizitor, care îi solicită remedierea executării corespunzătoare sau neexecutării obligaţiilor din contract care afectează în mod grav executarea corespunzătoare şi la timp a serviciilor;
3. Furnizorul subcontractează fără a avea acordul scris al Achizitorului;
4. Furnizorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;
5. Furnizorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă, după caz;
6. Furnizorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica, după caz;
7. împotriva Furnizorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;
8. are loc orice modificare organizaţională care implică o schimbare cu privire la personalitatea juridică, natura sau controlul Furnizorului, cu excepţia situaţiei în care asemenea modificări sunt înregistrate într-un act adiţional la contract;
9. apariţia oricărei alte incapacităţi legale care să împiedice executarea contractului;
10. în situația rezilierii contractului de finanțare;
11. Furnizorul eşuează în a furniza garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.

24.2. De îndată ce va fi posibil după momentul rezilierii, Achizitorul va certifica valoarea serviciilor şi toate sumele cuvenite Furnizorului până la data rezilierii.

24.3. Dacă Achizitorul reziliază contractul, va fi îndreptăţit să recupereze, în termen de 90 de zile calendaristice de la data constatării, de la Furnizor, fără a renunţa la celelalte acţiuni la care este îndreptăţit în baza contractului, orice pierdere sau prejudiciu suferit până la valoarea maximă a contractului.

24.4. Furnizorul nu va avea dreptul să pretindă, suplimentar faţă de sumele ce i se cuvin pentru munca deja prestată, despăgubiri pentru orice pierdere sau prejudiciu suferit.

24.5. Achizitorul îşi rezervă dreptul de a rezilia contractul, în mod unilateral, în situaţia în care interesul Judeţului Ialomiţa impune acest lucru sau în alte situaţii similare prin notificarea furnizorului, în termen de **5 zile** înaintea rezilierii. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

25. Încetarea contractului din iniţiativa Furnizorului

25.1. În urma unui preaviz de 45 zile acordat Achizitorului, Furnizorul poate rezilia contractul dacă Achizitorul nu îşi îndeplineşte obligaţia de plată către Furnizor a sumelor datorate acestuia în baza oricărei certificări din partea Achizitorului, după expirarea termenului limită prevăzut în art. 13.3 sau 13.4.

25.2. Rezilierea nu va afecta niciun alt drept al Achizitorului sau al Furnizorului dobândit anterior acesteia în temeiul contractului.

25.3. Încetarea contractului se poate realiza şi prin acordul de voinţă al părţilor.

26. Limba care guvernează contractul

26.1. Limba care guvernează contractul este limba română.

27. Comunicarea între părți

27.1. Orice comunicare dintre părţi, referitoare la îndeplinirea prezentului contract, trebuie să fie transmisă în scris.

27.2 Orice document scris trebuie înregistrat atât în momentul transmiterii, cât şi în momentul primirii.

27.3. Comunicările între părţi se pot face şi prin fax sau e-mail, cu condiţia confirmării în scris a primirii comunicării.

28. Legea aplicabilă contractului

28.1. Contractul va fi interpretat conform legilor din România.

Părţile au înţeles să încheie astăzi,\_\_\_\_\_\_\_\_\_\_\_, prezentul contract în 2 (două) exemplare originale, câte unul pentru fiecare parte semnatară.

 **ACHIZITOR: FURNIZOR:**

 **JUDEŢUL IALOMIŢA ----------------------------------------**

 **PREŞEDINTE, ADMINISTRATOR,**

 **MARIAN PAVEL**

 Director executiv D.B.F., Avizat CFPP,

 Mihaela MOROIANU

 Director executiv D.C.O., Avizat legalitate,

 Iulian – Grigorin DOGARU

 Director executiv adj.D.I.S.P., Director executiv D.C.O.,

 Mariana STANCIU Gheorghe PROCA